Zastron-boere rol moue op en maak self pad reg | Netwerk24
Zastron-boere rol moue op en maak self pad reg
Deur Kaydene Davids 10 Julie 2019 12:17
Boere van Zastron in die Vrystaat is hard aan die werskaf om ’n stuk pad in dié distrik te herstel en die groep, bestaande uit 25 boere, het sedert Maandag al 6 km daarvan reggemaak.
Kobus Breytenbach, sameroeper, sê hul pleidooie aan die provinsiale departement van polisie, paaie en vervoer om die S352-pad te herstel, het tot dusver glo op dooie ore geval.
Volgens Breytenbach is 20 km van dié grondpad, wat baie verkeer dra, onbegaanbaar en wil selfs vragmotorbestuurders dit nie meer gebruik nie.
“Daar is geweldige dreineringsprobleme en as dit reën, spoel dit slote, die voertuie kan dit nie meer hou nie. Die pad is net nie meer rybaar nie.”
Hy sê tussendeur boer hulle ook en hoop om dié stuk pad in ’n week te herstel.
Altesaam 25 boere van die Zastron-distrik herstel sedert Maandag ’n gedeelte van die S352-pad.Foto’s: Verskaf
’n Gedeelte van die S352-pad in die Zastron-distrik is onbegaanbaar.
Altesaam 25 boere van die Zastron-distrik het sedert Maandag reeds 6 km van die S352-pad in dié distrik herstel.